Lukošaičiai

Apie kaimą Skuodo rajone žr. Lukošaičiai (Skuodas).

Lukošaičiai – kaimas Šiaulių rajono savivaldybės šiaurinėje dalyje, 13 km į šiaurės vakarus nuo Šiaulių, prie kelio Šiupyliai–Augučiai.

 Istorija 

Į šiaurę ir pietus nuo kaimo buvusios senovės gyvenvietės. Kaimo centrinėje dalyje, į rytus nuo kelio Augučiai–Šiupyliai yra Lukošaičių senosios kapinės (kultūros paminklo MC kodas 4558). Kapinių šiaurinėje dalyje yra sovietinio teroro aukų kapas (MC kodas 2139), kapinių centrinėje dalyje – koplytėlė (meno paminklo MC kodas 2190).

Lietuvos Didžiosios kunigaikštijos laikais kaimo žemės priklausė Šiaulių ekonomijai. 1649 m. revizijos akte Lukošaičiai priskiriami Biržių ir Paliesių vaitijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiaus Šiupylių seniūnijai, nuo 1950 m. – Šiaulių rajono Gruzdžių apylinkės kaimas.Vidmantas Daugirdas. Gruzdžių valsčiaus ir jo gyventojų raida. Lietuvos valsčiai. Gruzdžiai, iš Lietuvos lokaliniai tyrimai. www.llt.lt 1948 m. liepos 27 d. kaime įkurtas Gruzdžių apylinkės kolūkis „Tarybinė žemė“.Arūnas Gumuliauskas. Kolektyvizacija Gruzdžių valsčiuje. Lietuvos valsčiai. Gruzdžiai, iš Lietuvos lokaliniai tyrimai. www.llt.ltŠiaulių rajono gamtos, istorijos ir kultūros paminklų žemėlapis. Lietuvos TSR žemės ūkio ministerija, Respublikinis žemėtvarkos projektavimo institutas, 1982

 Gyventojai 
1923 m. surašymo metu kaime buvo 48 ūkiai.

 Šaltiniai 

Kategorija:Šiaulių rajono savivaldybės gyvenvietės